Vestre Toten kommune - Elektronisk post fra Vestre Toten kommune
Elektronisk post fra Vestre Toten kommune
Vestre Toten kommune arbeider aktivt med å digitalisere tjenestene for å gi bedre service og raskere svar på henvendelser. Det er enkelt, sikrere og kommunen sparer penger. Vi anmoder derfor om at flest mulig skaffer seg digital postkasse. De som ikke har digital postkasse vil motta brev i Altinn.
Vestre Toten kommune sender ut brev elektronisk til innbyggere og næringsliv. Nesten halvparten foretrekker å lese posten elektronisk.
varsel på SMS eller e-post når du får brev fra oss - dersom brukeren har aktivert varsling
De som ikke har digital postkasse, vil motta sine brev i Altinn. I praksis vil det si at dokumenter kommunen sender til deg vil ligge samme sted som selvangivelsen og andre offentlige dokumenter. Har du aktivert varsling, vil du motta en SMS eller e-post som gir beskjed om at det ligger post fra kommunen i din digitale postkasse.
Du kan logge deg inn i Altinn med MinID, BankID (kodebrikke fra nettbanken) Buypass eller Comfides. Alle dokumenter du sender og mottar gjennom Altinn blir liggende i meldingsboksen din. Det er ubegrenset lagringstid.
Sensitiv informasjon kan også trygt sendes via løsningen da dette er en forsendelse kanal som oppfyller kravene til slik sikkerhet.
Lenken til eDialog er stasjonært plassert under Søknader og skjemaer, Kontakt oss og Politikk og innsyn.
Vestre Toten kommune har tatt i bruk elektronisk signatur (e-signatur). Dette er din personlige, elektroniske signatur som lar deg signere offentlige dokumenter ved hjelp av BankID eller Buypass. Tjenesten er gratis for innbygger.
Du vil motta en signeringsforespørsel fra Posten, med en lenke du må trykke på. Her vil du bli bedt om å logge inn med id-porten. Etter innlogging kan du lese gjennom dokumentet og signere med BankID eller Buypass. Når du har gjort dette, vil kommunen motta signaturen din digitalt. Mer informasjon finner du her: eSignering | eid.difi.no
Dersom du opplever at du ikke får varsler om signeringsoppdrag, kan det hende du må oppdatere kontaktinformasjonen din her: eSignering | eid.difi.no
Vestre Toten kommune anbefaler også at du skaffer deg digital postkasse. Du kan velge mellom to; Digipost og eBoks. Begge tilfredsstiller strenge krav til sikkerhet og er gratis å opprette og benytte.
Direktoratet for IKT og forvaltning (Difi) har laget en enkel veiledning om hvordan du velger og oppretter postkasse. Har du digital postkasse, vil du få en varselmelding med lenke til dokumentet som du mottar fra Vestre Toten kommune.
Altinn: Hvis du ikke leser posten din i løpet av to døgn, skriver vi ut dokumentene og sender det via Posten.
Digital postkasse: Du vil ikke få brevet tilsendt som papirpost.
I henhold til regelverket kan ikke offentlige virksomheter, næringslivet og organisasjoner reservere seg mot digital kommunikasjon, slik som innbyggere kan etter eForvaltningsforskriften. I tillegg innebærer endringer i forskrift om registrering av juridiske personer m.m. i Enhetsregisteret at fra 1. januar 2018 har alle virksomheter plikt til å melde digital varslingsadresse til Enhetsregisteret.
Logg deg inn i Altinn: https://www.altinn.no/no/
Slutt på utsending av brev i papirformat
Den digitale leserandelen blant organisasjoner og næringsdrivende er økende. For ytterligere å bidra til en mer effektiv digital kommunikasjon mellom Vestre Toten kommune, næringsdrivende og organisasjoner, sluttet kommunen fra 01.09.2018 å sende brev på papir som også er sendt virksomhetens meldingsboks i Altinn. Kommunen gjør oppmerksom på at denne ordningen gjelder kommunikasjon rettet mot næringsliv og organisasjoner, ikke privatpersoner.
Det vil automatisk forskriftsmessig bli sendt et digitalt påminnelsesvarsel etter én uke dersom dokumentet ikke er lest. Tiltaket vil på en positiv måte underbygge kommunens digitaliseringsarbeid og redusere kostnader i tillegg til miljøgevinsten redusering av papirbruk gir.
Har du problemer med å åpne posten eller lurer på hvordan du skal åpne dokumenter som er mottatt digitalt fra kommunen? Her følger noen tips fra KS SvarUt
KS SvarUt har fått meldinger om at noen mottakere ikke får åpnet posten fra det offentlige. Det gjelder spesielt post som leveres i Digipost og gjerne for de som har iPhone eller iPad og som bruker Digipost-appen. Men samme problem kan også oppstå i e-Boks og på andre mobiltelefoner og nettbrett.